VZOREC

**MESTNA OBČINA LJUBLJANA**, Mestni trg 1, Ljubljana, ki jo zastopa župan Zoran Janković

identifikacijska številka za DDV: SI67593321, matična št.: 5874025000 (v nadaljevanju: MOL)

in

**(IZVAJALEC)** ….., 1000 LJUBLJANA, ki ga zastopa ……, identifikacijska številka za DDV: ….. (v nadaljevanju: izvajalec)

skleneta naslednjo

**POGODBO**

**o financiranju kulturnega projekta v letu 2015**

1. **člen**

S to pogodbo se MOL zavezuje za financiranje, izvajalec pa za izvedbo kulturnega projekta v letu 2015, in sicer izdajo slikanice ….. (naslov slikanice, avtor, ilustrator) (v nadaljevanju: projekt) na področju *F/Ljubljana bere*, ki je bil izbran z odločbo št. ….. z dne …. (v nadaljevanju: odločba) na osnovi Javnega razpisa za izbor kulturnih projektov, ki jih bo v letu 2015 sofinancirala MOL, objavljenega v Uradnem listu RS, št. …/14. (v nadaljevanju: javni razpis).

MOL bo odkupil 6.500 izvodov izbrane slikanice, ki je bila prvič izdana leta … in je na voljo v knjigarnah, splošnih in šolskih knjižnicah ter spletnih knjigarnah. Odkupljeno število izvodov bo MOL v okviru projekta *Ljubljana bere* v celoti razdelila triletnikom ob sistematskem pregledu pri izbranem pediatru oz. prvošolcem in prvošolkam na območju MOL.

1. **člen**

Sredstva po tej pogodbi se dodelijo z namenom sistematičnega spodbujanja in razvijanja bralne kulture pri različnih ciljnih skupinah z namenom poudarjanja pomena družinskega branja v zgodnjem otroštvu, pomena knjige za razvoj posameznika v slehernem življenjskem obdobju, spodbujanja družinskega branja in zavesti o knjigi kot trajni življenjski vrednoti, hkrati pa z odkupom izbranih knjig MOL podpira vrhunsko produkcijo v teh žanrih ter promovira izbrane avtorje. Vse to z željo zagotavljanja boljše dostopnosti do dobrih knjig vsem otrokom na območju MOL in ustvarjanja novih praks spodbujanja bralne kulture, ki temelji na sodobnih strokovnih spoznanjih v pogledu motivacije za branje. Namen projekta je promocija vrhunskih domačih ustvarjalcev, spodbujanje družinskega branja, motivacije za branje ter zagotavljanje dostopnosti kakovostnega in raznovrstnega izvirnega leposlovja za otroke. S projektom *Ljubljana bere* želi MOL promovirati živeče vrhunske domače ustvarjalce leposlovja za otroke in spodbujati izvirno ustvarjalnost na tem področju.

1. **člen**

Pogodbeni stranki se dogovorita, da bo izvajalec izdal slikanico … (naslov slikanice) avtorja … in ilustratorja … v nakladi 6.500 izvodov za projekt *Ljubljana bere*, ki jih je dolžan dostaviti MOL-u, na naslov Linhartova 13, 1000 Ljubljana najkasneje do … .

Izvajalec se zavezuje, da bo projekt izvedel v skladu z opisom vsebine iz prijave na javni razpis

št. … z dne … (v nadaljevanju: prijava), ki je kot priloga sestavni del te pogodbe.

1. **člen**

MOL in izvajalec ugotavljata, da celotna vrednost projekta, povzeta iz prijave izvajalca, prispele na javni razpis, znaša …EUR (z DDV), in sicer je bila prijavljena odkupna cena … EUR (z DDV) na izvod slikanice. V postopku usklajevanja po izdaji Obvestila o predlogu strokovne komisije št. … z dne … izvajalcu, in po predlogu strokovne komisije, je bilo dogovorjeno, da bo MOL projekt sofinancirala v višini … EUR (z DDV) , in sicer po ceni … EUR (z DDV) na izvod slikanice iz 3. člena te pogodbe.

|  |  |  |
| --- | --- | --- |
| Odkupna naklada | Odkupna cena na izvod knjige iz 3. člena te pogodbe v EUR (z DDV) | Skupaj sredstva za odkup v EUR (z DDV) |
|  |  |  |

MOL in izvajalec se dogovorita, da bo MOL zagotovil izvajalcu sredstva za izvedbo projekta v višini **…** EUR (z besedo:…).

1. **člen**

MOL bo sredstva za sofinanciranje projekta iz te pogodbe v dogovorjeni višini nakazal na transakcijski račun izvajalca št.: **… pri …**, in sicer 30. dan po prejemu zahtevka za izplačilo, ki ga je izvajalec dolžan predložiti na originalnem obrazcu Oddelka za kulturo Mestne uprave MOL, in finančnega in vsebinskega poročila o izvedenem projektu (v nadaljevanju: poročilo), ki mora vsebovati opis vsebine izvedenega projekta in obračun stroškov projekta.

Na zahtevku za izplačilo mora izvajalec obvezno navesti številko **…** in številko SPIS **…,** sicer bo zavrnjen. Zahtevek za izplačilo in poročilo izvajalec posreduje na naslov: Mestna občina Ljubljana, Mestni trg 1, 1000 Ljubljana, za Oddelek za kulturo.

Od 1.1.2015 je izvajalec dolžan zahtevke posredovati naročniku izključno v elektronski obliki (e-račun), skladno z Zakonom o spremembah in dopolnitvah Zakona o opravljanju plačilnih storitev za proračunske uporabnike ter skladno s Pravilnikom o standardih in pogojih izmenjave elektronskih računov prek enotne vstopne in izstopne točke pri Upravi RS za javna plačila.

Če MOL ugotovi, da je potrebno poročilo izvajalca dopolniti oziroma spremeniti, določi izvajalcu primeren rok, v katerem mora izvajalec predložiti dopolnjeno oziroma spremenjeno poročilo. Če izvajalec ne predloži dopolnjenega oziroma spremenjenega poročila v zahtevanem roku oziroma le-to še vedno ne bo ustrezno, MOL lahko odstopi od te pogodbe in ni dolžan izplačati izvajalcu dogovorjenih sredstev, izvajalec pa je v tem primeru dolžan povrniti vsa morebitna prejeta sredstva, skupaj z zakonitimi zamudnimi obrestmi od dneva prejetja sredstev do dneva vračila.

Izvajalec lahko predloži zahtevek za izplačilo šele po predložitvi dogovorjenega števila izvodov slikanice, kot je določeno v 3. členu te pogodbe.

1. **člen**

Izvajalec je dolžan pri realizaciji projekta izpolniti še naslednje pogoje:

* na naslovnici slikanice natisniti grb MOL z napisom: Mestna občina Ljubljana, skladno s celostno grafično podobo, in pripisom: Ljubljana bere,
* nad kolofonom ali pod notranjim naslovom (na 2. ali 3. strani slikanice) v okvirčku natisniti grb Ljubljane in napis:Mestna občina Ljubljana, Ljubljana bere ter kratko besedilo, ki ga bo MOL predložil izvajalcu ob sklenitvi te pogodbe,
* izvesti dogovorjeno promocijo odkupljene slikanice *(vsebina bo dodana naknadno)*.
1. **člen**

V primeru, da izvajalec ne predloži MOL-u dogovorjenega števila izvodov knjige iz 3. člena te pogodbe, najkasneje do roka, ki je določen v 3. členu te pogodbe oziroma izvajalec ne izpolni svojih pogodbenih obveznosti ali ne predloži zahtevane dokumentacije skladno s to pogodbo, ga bo MOL pisno pozval k izpolnitvi pogodbenih obveznosti in mu določil nov rok za izpolnitev pogodbenih obveznosti oziroma za predložitev zahtevane dokumentacije. Če do izteka tega roka izvajalec ne izpolni zahteve MOL-a, lahko MOL odstopi od te pogodbe in ni dolžan izplačati izvajalcu dogovorjenih sredstev, izvajalec pa je v tem primeru dolžan povrniti vsa morebitna prejeta sredstva, skupaj z zakonitimi zamudnimi obrestmi od dneva prejetja sredstev do dneva vračila.

1. **člen**

Izvajalec je dolžan uporabiti sredstva, pridobljena po tej pogodbi, izključno za namen, za katerega so mu bila dodeljena.

Izvajalec lahko za projekt, ki je predmet te pogodbe, črpa finančna sredstva le v proračunskem letu 2015.

1. **člen**

V primeru, da nastopijo okoliščine, ki utegnejo vplivati na terminsko in/ali vsebinsko in/ali finančno izvedbo projekta, za katerega so dodeljena sredstva proračuna MOL, mora izvajalec nemudoma oziroma najkasneje v 15 dneh od nastanka okoliščine pisno obrazložiti in utemeljiti svoj predlog za spremembo terminske in/ali vsebinske in/ali finančne izvedbe projekta glede na predviden terminski in/ali vsebinski in/ali finančni plan. V nasprotnem primeru izvajalec izgubi pravico do črpanja sredstev MOL po tej pogodbi.

Izvajalec lahko predlaga spremembo projekta samo v obsegu in na način, ki ne pomeni bistveno drugačne terminske oziroma vsebinske oziroma finančne izvedbe projekta glede na predvideni terminski in/ali vsebinski in/ali finančni plan projekta.

MOL glede na spremenjene okoliščine oceni, ali še vztraja pri dogovorjenem obsegu financiranja projekta iz te pogodbe, zmanjša delež financiranja po tej pogodbi ali pa odstopi od te pogodbe. V primeru, da MOL zmanjša delež financiranja projekta iz te pogodbe, se pogodbeni stranki dogovorita o novih pogojih v obliki aneksov k tej pogodbi.

Spremembe se ne morejo nanašati na prenos aktivnosti ali izplačil v leto 2016.

1. **člen**

Izvajalec ne sme prenesti pravic in obveznosti iz te pogodbe na tretjo osebo brez pisnega soglasja MOL.

1. **člen**

Izvajalec se obvezuje, da bo pri vseh javnih objavah in predstavitvah rezultatov, ki se nanašajo na projekt iz te pogodbe, oziroma pri vseh drugih oblikah javnega nastopanja ter izdajanja informativnega gradiva v zvezi z njim navajal, da ga financira MOL, v primeru objave simbolov sofinancerjev pa objavil tudi grb Ljubljane s pripisoma Mestna občina Ljubljana in Ljubljana bere. Izvajalec dovoli MOL-u objavljanje naslovnice ter kratke vsebinske predstavitve izbrane slikanice v promocijske namene projekta *Ljubljana bere* oziroma v okviru programov in projektov razvijanja bralne kulture.

1. **člen**

MOL in izvajalec se dogovorita, da sta za izvajanje te pogodbe odgovorna naslednja pooblaščena predstavnika

* na strani MOL-a: Saša Ogrizek, ki je skrbnica te pogodbe,
* na strani izvajalca:….

V imenu MOL ima njegov pooblaščeni predstavnik pravico:

* izvajati nadzor nad izvajanjem projekta iz te pogodbe,
* izvajati nadzor nad namensko porabo proračunskih sredstev MOL,
* pregledovati dokumentacijo in obračun stroškov v zvezi z izvedbo projekta iz te pogodbe,
* ugotavljati skladnost projekta s to pogodbo in z opisom vsebine iz prijave na javni razpis,
* ugotavljati smotrnost uporabe sredstev za doseganje namena in ciljev iz te pogodbe,

izvajalec pa mu je dolžan to omogočiti.

1. **člen**

Kriteriji za spremljanje uresničevanja ciljev, ki bodo realizirani v obdobju trajanja te pogodbe zaradi uresničitve namena pogodbe, so: izdani knjižni naslov, naklada, podpora avtorju/avtorjem in ilustratorju/ilustratorjem.

1. **člen**

MOL lahko odstopi od te pogodbe in zahteva vračilo že izplačanih proračunskih sredstev, skupaj z zakonitimi zamudnimi obrestmi od dneva prejetja sredstev do dneva vračila, v primerih, določenih s to pogodbo in tudi v naslednjih primerih:

- če mu izvajalec ne omogoči nadzora v skladu z določili te pogodbe,

- če se ugotovi, da je izvajalec nenamensko uporabil že dobljena sredstva ali jih je pridobil na podlagi neresničnih podatkov,

- če izvajalec kako drugače krši svoje obveznosti, določene s to pogodbo.

1. **člen**

V primeru, da je pri izvedbi javnega razpisa za izbor izvajalca po tej pogodbi ali pri izvajanju te pogodbe kdo v imenu ali na račun druge pogodbene stranke, predstavniku, zastopniku ali posredniku MOL, uslužbencu mestne uprave, funkcionarju, obljubil, ponudil ali dal kakšno nedovoljeno korist za pridobitev tega posla ali za sklenitev tega posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je MOL povzročena škoda ali je omogočena pridobitev nedovoljene koristi predstavniku, zastopniku ali posredniku MOL, uslužbencu mestne uprave, funkcionarju, drugi pogodbeni stranki ali njenemu predstavniku, zastopniku, posredniku, je ta pogodba nična.

MOL bo na podlagi svojih ugotovitev o domnevnem obstoju dejanskega stanja iz prvega odstavka tega člena ali obvestila Komisije za preprečevanje korupcije ali drugih organov, glede njegovega domnevnega nastanka, pričel z ugotavljanjem pogojev ničnosti pogodbe iz prejšnjega odstavka tega člena oziroma z drugimi ukrepi v skladu s predpisi Republike Slovenije.

1. **člen**

Vse spremembe in dopolnitve te pogodbe se dogovorijo v obliki pisnih aneksov k pogodbi.

1. **člen**

Morebitne spore iz te pogodbe bosta pogodbeni stranki reševali sporazumno. Če sporazumne rešitve ne bi mogli doseči, je za reševanje sporov pristojno sodišče v Ljubljani.

1. **člen**

Pogodba je sklenjena in začne veljati z dnem podpisa obeh pogodbenih strank in je sestavljena v petih (5) enakih izvodih, od katerih prejme izvajalec (2) dva izvoda, MOL pa tri izvode.

|  |  |
| --- | --- |
| Številka: | Številka spisa: Št. pogodbe:  |
| Datum: | Datum: |
|  |  |
| **IZVAJALEC** | **MESTNA OBČINA LJUBLJANA** |
|  | **ŽUPAN** |
|  |  |
|  | **Zoran JANKOVIĆ** |